Document ID: 32001R1036

Nariadenie Rady (ES) č. 1036/2001
z 22. mája 2001,
ktorým sa zakazuje dovoz tuniaka zavalitého (Thunnus obesus) s pôvodom v Belize, v Kambodži, v Rovníkovej Guinei, na Sv. Vincente a Grenadínach a v Hondurase
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 133,
so zreteľom na návrh Komisie,
keďže:
(1) zdroje rybolovu, ktoré sú vyčerpateľným prírodným zdrojom, musia byť chránené v záujme biologickej rovnováhy a globálnej potravinovej bezpečnosti;
(2) v roku 1998 Medzinárodná Komisia pre ochranu atlantického tuniaka (ICCAT), ktorej zmluvnou stranou je Európske spoločenstvo, prijala rezolúciu 98-18, týkajúcu sa neoznamovaných a neregulovaných úlovkov tuniaka veľkými loďami, používajúcimi rybárske šnúry s háčikmi, v oblasti dohovoru;
(3) príslušná násada nemôže byť efektívne riadená zmluvnými stranami ICCAT, ktorých rybári sú povinní znižovať svoje úlovky atlantického tuniaka, pokiaľ všetky nezmluvné strany nebudú spolupracovať s ICCAT a dodržiavať jej ochranné a riadiace opatrenia;
(4) ICCAT identifikovala Belize, Kambodžu, Rovníkovú Guineu, Sv. Vincent a Grenadíny a Honduras ako krajiny, ktorých lode lovia tuniaka zavalitého spôsobom, znižujúcim účinnosť opatrení tejto organizácie pre ochranu tuniaka, dokladajúc svoje zistenia údajmi, týkajúcimi sa úlovkov, obchodu a pozorovania lodí;
(5) pokusy ICCAT presvedčiť päť zo šiestich uvedených štátov, aby dodržiavali opatrenia pre ochranu a riadenie atlantického mečúňa, sa skončili neúspechom; Honduras dostal ďalšiu lehotu, aby dokázal, že dodržiava ochranné a riadiace opatrenia; výsledok opatrení tejto krajiny bude preto preskúmaný na výročnej schôdzi v roku 2001;
(6) ICCAT odporučila zmluvným stranám, aby prijali potrebné opatrenia s cieľom zakázať dovoz výrobkov z tuniaka zavalitého s pôvodom v Belize,v Kambodži, v Rovníkovej Guinei, na Sv. Vincente a Grenadínach a v Hondurase; tieto opatrenia budú zrušené, len čo sa potvrdí, že príslušné krajiny zosúladili svoje rybárske činnosti s opatreniami ICCAT; tieto opatrenia musia byť vykonané spoločenstvom, ktoré má výlučnú právomoc v tejto záležitosti;
(7) v prípade výrobkov z tuniaka zavalitého s pôvodom v Hondurase, zákaz ICCAT nadobudne účinnosť 1. januára 2002, ak táto krajina na schôdzi ICCAT 2001 neposkytne dokumentárny dôkaz, že jej rybárske činnosti boli zosúladené s riadiacimi a ochrannými opatreniami ICCAT;
(8) tieto opatrenia sú zlučiteľné so záväzkami spoločenstva vyplývajúcimi z ostatných medzinárodných dohôd,
PRIJALA TOTO NARIADENIE:
Článok 1
1. Uvoľnenie do voľného obehu v spoločenstve tuniaka zavalitého (Thunnus obesus) číselných kódov KN ex03019990, ex03023919, ex03023999, ex03034941, ex03034943, ex03034949, ex03034990, ex03041038, ex03041098, ex03042045, ex03049097, ex03052000, ex03053090, ex03054980, ex03055990, ex03056990, ex16041411, ex16041416, ex16041418 a ex16042070 s pôvodom vBelize, v Kambodži, v Rovníkovej Guinei a na Sv. Vincente aGrenadínach, sa týmto zakazuje.
2. Vykládka výrobkov uvedených v odseku 1 na účely tranzitu spoločenstvom sa týmto zakazuje.
Článok 2
Toto nariadenie sa neuplatňuje na množstvá výrobkov uvedených v článku 1 ods. 1, u ktorých možno doložiť k spokojnosti príslušných vnútroštátnych orgánov, že boli na ceste na územie spoločenstva v deň nadobudnutia účinnosti tohto nariadenia a ktoré budú uvoľnené do voľného obehu najneskôr štrnásť dní po tomto dátume.
Článok 3
Články 1 a 2 budú platiť pre tuniaka zavalitého (Thunnus obesus) číselných kódov KN ex03019990, ex03023919, ex03023999, ex03034941, ex03034943ex03034949, ex03034990, ex03041038, ex03041098, ex03042045, ex03049097, ex03052000, ex03053090, ex03054980, ex03055990, ex03056990, ex16041411, ex16041416, ex16041418 a ex16042070
Článok 4
Toto nariadenie nadobúda účinnosť 1. júla 2001.
Článok 3 sa bude uplatňovať od 1. januára 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 22. mája 2001.

Labels: 6
3
5
20